Justine Pasek

**Yostin «Justine» Lissette Pasek Patiño** (Kharkiv, SESB, 1979ko abuztuaren 27a) Panamako artista sobietarra, edertasun lehiaketetan jardun duena. Señorita Panama 2001 izan zen, beraz, Miss Unibertso 2002 lehiaketara joateko aukera izan zuen, non 1. finalista izan zen. Urte horretako Miss Unibertso 2002 erregina izan zen Oksana Fiodorovari lau hilabetera betebeharrak ez betetzeagatik titulua kendu ziotenean, Justine Pasekek jaso zuen Miss Unibertso 2002 erregina titulua, sari hori lortu zuen Panamako lehen emakumea bihurtuz.

## Biografia 
Justine Pasek Sobietar Ukrainan jaioa da, Kharkiv (ukraineraz: Харків, ˈxɑrkiw ahoskatua) —lehen **Kharkov** (errusieraz: Ха́рьков, ˈxarʲkəf ahoskatua)— Ukrainako ipar-ekialdeko hirian. Ama panamarra da eta aita poloniarra. Familiarekin batera, urtea bete barik, Panamara joan zen bizitzera. Familia arrunta izan zen Panama Hirian eta Margaritako Colonen, kostalde Atlantikoan, non gehienak Panamako kanaleko langileak ziren.

### Modelo ibilbidea 
1996an hasi zen Modaren munduan lehen aldiz, "Chica Modelo" lehiaketan izena eman zuenean. RPC Televisión eta Physical Modelosek ekoitzi zuten lehiaketa. Bitxia bada ere, lehiaketa hori Yamani Saied-ek irabazi zuen, eta gero Señorita Panama bihurtu zen 1998an Miss Unibertsorako. Baina Justine ez zen oharkabean iragan, "Argitalpen-eredu onena" saria jaso baitzuen.[eskuinera|thumb|265x265px|Shauntay Hinton, Miss USA 2002, [Vanessa Semrow, Miss Teen USA 2002 eta Justine Pasek, Miss Unibertso 2002 autografoak sinatzen Guantanamo Badia Basean.]]Koroatze ofiziala New Yorken egin zuen lehiaketaren jabekideak, Donald Trump aberatsak. Une horretatik aurrera, Justinek Miss Unibertso erakundearekiko konpromiso guztiak bete zituen, eta, ondorioz, hogei bat herrialdetan ibili zen borondate oneko arrazoiak erantzuten.

Justine Pasekek, ohi legez, ondorengo Miss Unibertso izan zen Dominikar Errepublikako Amelia Vega koroatu zuen; ekitaldia Figali Konbentzio Zentroan egin zen, Panama hirian, Panaman, 2003ko ekainaren 3an.
Panaman "ospetsua" da. Beste erregina batzuk legez, Justine Pasekek ere ProvidSIDA erakundearekin batera hiesa prebenitzeko zentroa sortzen parte hartu zuen. Harvard AIDS Institute, AmFAR institutuan nabarmendu zen, Center for Disease Control-en "Act Now" kanpainarekin, eta Osasunaren Mundu Kontseilurako enbaxadorea da.

### Señorita Panama erakundea  
2016ko apirilaren 1ean jakinarazi zen Justinek, César Anel Rodríguez kazetari, aurkezle eta enpresaburuarekin batera, Instituto Señorita Panamá erakunde berrituaren jabekide eta zuzendari-kideak zirela eta data horretatik aurrera, Panamako ordezkariak Miss Unibertso, Miss Mundo eta Hispanoamerikako Erreginaren lehiaketetara bidali eta prestatzearen ardura hartuko zutela.

Erabaki hori hartu zen edertasun-lehiaketa nazionalari beste ikuspegi bat emateko. Aurretik Miss Panama Erakundeak (Marisela Moreno, Miss Panama, 1995) eta Medcom korporazioak (lehiaketa transmititzeaz arduratzen zirenak) zuzendu zuten. 

2016ko apirilaren 16an, Señorita Panamá, Justine eta César Anelek jakinarazi zuten Panamako ordezkaria casting bidez hautatuko zutela, neska bat nazioarteko lehiaketarako prestatzeko denbora laburra zegoelako. 

### Bizitza pribatua 
2009ko abuztuaren 8an, Daniel Joelson enpresaburu ingelesarekin ezkondu zen. Bi seme-alaba ditu: Aliah Stella Joelson alaba (2012ko apirila) eta 2018an jaiotako seme bat.

## Erreferentziak 
## Kanpo estekak 
* Justinen koroatzeari buruzko artikulua La Prensa de Panaman
* Justine causa regocijo izendatzea